“เสี่ยเจริญ-คุณหญิงวรรณา” ปรับโครงสร้าง SEG โยกหุ้นให้ 2 บ.ย่อยถือเกือบ 75%
"เสี่ยเจริญ-คุณหญิงวรรณา" ปรับโครงสร้าง SEG โยกหุ้นให้ 2 บ.ย่อยถือเกือบ 75%
"เสี่ยเจริญ-คุณหญิงวรรณา" ปรับโครงสร้าง SEG โยกหุ้นให้ 2 บ.ย่อยถือเกือบ 75%
20 ต.ค. 2563

ผู้สื่อข่าวรายงานว่า วันนี้มีรายการสรุปซื้อขายกระดานรายใหญ่ (Big lot) ภาคเช้าของหุ้น บริษัท เครือไทย โฮลดิ้งส์ จำกัด (มหาชน) หรือ SEG จำนวน 2 รายการ ปริมาณ 281,103,971 หุ้น มูลค่ารวม 7.31 พันล้านบาท ราคาเฉลี่ย 26 บาทต่อหุ้น ซึ่งเป็นราคาต่ำกว่าราคาซื้อขายในกระดาน โดยราคาหุ้น SEG ปิดตลาดเช้าอยู่ที่ 26.25 บาท บวก 0.25 บาท หรือ 0.96% ราคาสูงสุดที่ 27 บาท ราคาต่ำสุดที่ 26 บาท มูลค่าซื้อขายที่ 7.31 พันล้านบาท
ส่วนวานนี้ (19 ต.ค.) มีรายการสรุปซื้อขายกระดานรายใหญ่ (Big lot) ของหุ้น SEG จำนวน 1 รายการ ปริมาณ 38,000,000 หุ้น มูลค่ารวม 988 ล้านบาท ราคาเฉลี่ย 26 บาทต่อหุ้น
ทั้งนี้ SEG แจ้งตลาดหลักทรัพย์แห่งประเทศไทย (ตลท.) ว่า บริษัทได้รับแจ้งจากผู้ถือหุ้นรายใหญ่คือ นายเจริญ สิริวัฒนภักดี และคุณหญิงวรรณา สิริวัฒนภักดี มีแผนที่จะปรับโครงสร้างการถือหุ้นของบริษัทฯ โดยจะมีการขายหุ้นสามัญรวมทั้งสิ้นจำนวน 562,207,942 หุ้น คิดเป็น 74.75% ของหุ้นที่ออกและจำหน่ายแล้วทั้งหมดของบริษัทฯ ให้แก่ นิติบุคคลดังต่อไปนี้ 1.บริษัท ผลมั่นคงธุรกิจ จำกัด จำนวน 338,444,024 หุ้น หรือคิดเป็น 45% และ 2.บริษัท อาคเนย์แมเนจเม้นท์ จำกัด จำนวน 223,763,918 หุ้น หรือคิดเป็น 29.75% ซึ่งปัจจุบันนายเจริญ สิริวัฒนภักดี และ คุณหญิงวรรณา สิวิวัฒนภักดี ถือหุ้นทางตรงและทางอ้อมใน 2 บริษัท รวมกัน 100%

ทั้งนี้ภายหลังการปรับโครงสร้างหุ้นดังกล่าว จะทำให้โครงสร้างการถือหุ้นเปลี่ยนแปลงไป ดังนี้

โดยการทำรายการดังกล่าวจะดำเนินการในวันที่ 19 ตุลาคม 2563 นี้และภายหลังการปรับโครงสร้างหุ้นจะทำให้โครงสร้างการถือหุ้นเปลี่ยนแปลงไป
ทั้งนี้การปรับโครงสร้างการถือหุ้นข้างต้น ไม่มีผลกระทบต่ออำนาจการควบคุมบริษัทฯ นโยบายการดำเนินธุรกิจ และโครงสร้างของคณะกรรมการบริษัทฯ และผู้บริหาร นอกจากนี้การปรับโครงสร้างหุ้นดังกล่าวเข้าข่ายได้รับยกเว้นการทำคำเสนอซื้อหลักทรัพย์ทั้งหมดของบริษัทฯ รวมถึงบริษัท อินทรประกันภัย จำกัด (มหาชน) หรือ INSURE ในกรณีการได้มาซึ่งอำนาจควบคุมอย่างมีนัยสำคัญในบริษัทฯ ซึ่งเป็นผู้ถือหุ้นของบริษัทจดทะเบียน (Chain Principle) ตามประกาศคณะกรรมการกำกับตลาดทุนที่ ทจ. 12/2554 เรื่อง หลักเกณฑ์ เงื่อนไขและวิธีการในการเข้าถือหลักทรัพย์เพื่อครอบงำกิจการ (รวมทั้งที่มีการแก้ไขเพิ่มเติม)